stanford-oval/wikipedia huggingface dataset:
ברודצ'רץ'
פיתוח > כתיבה

צ'יבנאל החל לכתוב את התסריט לסדרה לאחד שעבודתו בסדרה קמלוט הסתיימה. ב-2011 החל לגבש את הרקע של כל אחת מהדמויות בסדרה ואת העלילה עצמה, כשהוא משתמש לשם כך בלוח מחיק. הוא תכנן את הסדרה כטרילוגיה, אך בנה את העונה הראשונה כך שעלילתה תעמוד בפני עצמה למקרה והסדרה לא תצליח ולא תוזמן עונה שנייה. הסדרה הושפעה משתי סדרות טלוויזיה אמריקאיות: טווין פיקס ו-Murder One.
לאחר שכמעט סיים את גיבוש הדמויות והעלילה, החל לכתוב את התסריט עצמו. לאחר שבועיים, הוא סיים לכתוב כמה מהפרקים הראשונים. בשלב הזה, הוא עוד לא החליט מי יהיה הרוצח. שבועיים לאחר מכן כשקם משנתו הבין שהחשוד העיקרי צריך להיות ג'ו מילר, בעלה של אלי מילר. כיוון שהפך את ג'ו לחשוד העיקרי, מיקד צ'ינבאל את הסדרה באלי, ושיפר את הנרטיב של הסדרה, כך שהיא עסקה בשתי משפחות - המילרים והלטימרים. בעקבות כך שכתב את התסריט הראשוני ובנה מחדש את הסדרה. עם זאת, צ'ינבאל בנה את התסריט כך שהוא יוכל לבחור דמות אחרת כרוצח, במקרה וזהות הרוצח תודלף לעיתונות במהלך הצילומים.
רק כמה מהפרקים נכתבו לפני תחילת הצילומים. צ'יבנאל המתין לסיום תהליך הליהוק, ולאחר שצפה בשחקנים שנבחרו משחקים שיפר או שינה את התסריט כך שינצל את היתרונות של כל שחקן.
פיתוח > ליהוק

כשכתב צ'יבנאל את דמותו של הכומר פול קוטס היה לו בראש את השחקן ארתור דארוויל, והוא אכן היה הליהוק הראשון של הסדרה. התפקיד של אלי מילר היה השני שלוהק, והשחקנית אוליביה קולמן שמגלמת אותו הייתה הבחירה הראשונה של צ'יבנאל, והתפקיד הוצע לה בלי שעשתה אודישן אליו. התפקיד השלישי שלוהק היה של אלק הארדי, שגולם על ידי דייוויד טננט, ואף הוא קיבל את התפקיד ללא אודישן.
עבור כל שאר התפקידים נערכו אודישנים, שנמשכו מספר שבועות. אף על פי שצ'יבנאל כבר החליט מי יהיה הרוצח כבר שהחל הליהוק, זהות הרוצח לא סופרה לאלו שביצעו את האודישנים. התפקידים של מארק לטימר (אביו של הילד שנרצח) וקרן ווייט (עיתונאית עבור עיתון ארצי שבאה לברודצ'רץ' כדי לסקר את האירוע) לוהקו לאחר קולמן, דארוויל וטננט, ולאחריהם לוהק התפקיד של בת' לטימר, תפקיד שגולם על ידי ג'ודי ויטאקר.
מתיו גראבל לוהק לתפקיד של ג'ו מילר, בעלה של הבלשית מילר והחשוד הראשי ברצח דני לטימר. גראבל ביצע אודישנים יחד עם שחקנים רבים נוספים עבור תפקיד זה, אך כבר בשלב מוקדם היה בחירה מובילה לתפקיד. המפיקים ידעו שזו תהיה בחירה חשובה: מי שייבחר לגלם את התפקיד יצטרך לשחק באופן דרמטי מאוד בפרקים האחרונים של הסדרה, כך שהם חקרו על תפקידים קודמים של גראבל וצפו בכמה שיותר הופעות שלו.
סקירת סדרה

| עונה | עונה | פרקים | פרקים | שודרה לראשונה (הממלכה המאוחדת)> הפרק הראשון | שודרה לראשונה (הממלכה המאוחדת)> הפרק האחרון |
| --- | --- | --- | --- | --- | --- |
|  | 1 | 8 | 8 | 4 במרץ 2013 | 22 באפריל 2013 |
|  | 2 | 8 | 8 | 5 בינואר 2015 | 23 בפברואר 2015 |
|  | 3 | 8 | 8 | 27 בפברואר 2017 | 17 באפריל 2017 |
בין שתי ערים (סדרה, 1989)

| --- | --- |

 מבוסס על:  "בין שתי ערים" מאת צ'ארלס דיקנס
 סוגה:  דרמה היסטורית
 כותבים:  ארתור הופקרפט
 בימוי:  פיליפ מונייר
 שחקנים:  ג'יימס וילבי סרנה גורדון ג'ון מילס ז'אן פייר אומון
 פסקול:  סרז' פרנקלין
 ארץ מקור:  צרפת צרפת הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  2
 הפקה
 אורך פרק:  סה"כ 188 דקות
 שידור
 רשת שידור:  ITV
 תקופת שידור מקורית:  21 במאי 1989 – 22 במאי 1989
 קישורים חיצוניים
 דף התוכנית ב-IMDb
בין שתי ערים (באנגלית: A Tale of Two Cities) היא סדרת טלוויזיה בריטית-צרפתית, ששודרה לראשונה ברשת ITV בשנת 1989. הסדרה מבוססת על הרומן "בין שתי ערים" מאת צ'ארלס דיקנס.
צוות השחקנים

ג'יימס וילבי – סידני קרטון
קסבייה דלוק – צ'ארלס דארני
סרנה גורדון – לוסי מנט
ג'ון מילס – ג'רוויס לורי
ז'אן פייר אומון – ד"ר אלכסנדר מנט
אנה מאסי – מיס פרוס
קאתי קריגל – מאדאם דפארז'
אלפרד לינץ' – ג'רי קראנצ'ר
ז'ראר קליין – מסייה דפארז'
ג'ונתן אדמס – סטריבר
קארל ג'ונסון – ברסאד
מארי בונל – נערה כפרייה
ז'יל גסטון-דרייפוס – פועל בדרכים
פרנסואה לאלנד – גאבל
קלוד לה סאשה – אריסטוקרט
אנדרה מאראן – אריסטוקרט
ניקולאס סרו – ז'אק
ז'אן-פייר סטיוארט – תובע
מישל סובור – אביו של דארני
ז'אן-מארק בורי – המרקיז סן-אברמון
מארי הילי – גברת קראנצ'ר
הערות שוליים

↑  Ellen Baskin. Serials on British Television, 1950-1994. Scolar Press, 1996. p.241
עולם במלחמה

ערך זה עוסק בסדרת טלוויזיה תיעודית. אם התכוונתם למשמעות אחרת, ראו .
| --- | --- |

לוגו הסדרה
 סוגה:  תעודה
 יוצרים:  סר ג'רמי אייזקס
 שחקנים:  לורנס אוליבייה  אלברט שפר 
 ארץ מקור:  הממלכה המאוחדת
 שפות:  אנגלית 
 מספר עונות:  1
 מספר פרקים:  26
 הפקה
 חברת הפקה:  Thames Television
 מוזיקה:  קרל דייוויס 
 אורך פרק:  52 דקות
 שידור
 רשת שידור:  ITV
 תקופת שידור מקורית:  31 באוקטובר 1973 – 8 במאי 1974
 קישורים חיצוניים
 www.theworldatwar.com
 דף התוכנית ב-IMDb
 
עולם במלחמה (באנגלית: The World at War) היא סדרת טלוויזיה תיעודית בריטית אודות מלחמת העולם השנייה. היא שודרה בטלוויזיה הבריטית בערוץ ITV מתחילת חורף 1973 עד סוף אביב 1974, והקיפה את כל חזיתות המלחמה.
בעת הפקתה הייתה הסדרה הלא-בדיונית היקרה ביותר שנעשתה אי פעם – עלותה הסתכמה ב־900,000 לירות שטרלינג. יוצר הסדרה הוא סר ג'רמי אייזקס, והקריין המלווה אותה היה סר לורנס אוליבייה. לסדרה נכתבה מוזיקת פתיחה וסיום מקורית, בידי המנצח והמלחין האמריקאי-בריטי קרל דייוויס.
סמוך למועד תחילת שידור הסדרה ב־1973 הופק ספר מיוחד בשם זהה, "עולם במלחמה" (The World at War), שנכתב על ידי העיתונאי והעורך הבריטי מרק ארנולד-פורסטר.
הסדרה זכתה עם השלמתה לשבחים רבים, והיא נחשבת לציון דרך בתולדות הטלוויזיה הבריטית. לצד תיאור חזיתות המלחמה, מתמקדת הסדרה גם בפן האנושי האינדיבידואלי של האנשים וסבלם; חיילים ביבשה באוויר ובים, אזרחים במדינות בהן התרחשה הלחימה, אסירי מחנות הריכוז, ונרצחי השואה.
ראו גם

אפוקליפסה - מלחמת העולם השנייה
הערות שוליים

↑  כריכת המהדורה העברית של הספר, באתר של מעצב העטיפה, דני קרמן.
↑  ראו: מתקפת בנזאי.
↑  הפצצות אסטרטגיות במלחמת העולם השנייה.
↑  ניל אצ'רסון.
המקצוענים

ערך זה עוסק בסדרת טלוויזיה. אם התכוונתם לאתר אינטרנט, ראו .
| --- | --- |

 סוגה:  פשע, סדרת פעולה 
 יוצרים:  Brian Clemens 
 שחקנים:  גורדון ג'קסון מרטין שו לואיס קולינס
 ארץ מקור:  הממלכה המאוחדת 
 שפות:  אנגלית 
 מספר עונות:  5 
 מספר פרקים:  57 
 הפקה
 מפיק:  סידני האיירס 
 מפיקים בפועל:  Brian Clemens 
 מוזיקה:  לאורי ג'ונסון 
 אורך פרק:  50 דק' 
 שידור
 רשת שידור:  ITV 
 תקופת שידור מקורית:  30 בדצמבר 1977 – 6 בפברואר 1983 
 קישורים חיצוניים
 דף התוכנית ב-IMDb
 
המקצוענים (באנגלית: The Professionals) הייתה סדרת טלוויזיה בריטית משנות ה-70, שגיבוריה הם סוכני ci-5 - סוכנות ביון בדיונית בריטית. הסדרה צולמה ושודרה במשך חמש עונות בשנים 1977 עד 1983. הופקו 57 פרקים בני שעה ששודרו ברשת LWT. עלילת הסדרה מתרכזת בשניים מטובי סוכני המודיעין הבריטי - בודי ודויל ומפעילם ג’ורג’ קאולי.
המשימות שניתנו ליחידה המובחרת היו בעיקר מלחמה בטרוריסטים ובפשעים חמורים.
המפעיל קוולי בחן ובחר בעצמו את צוות הסוכנים. בודי היה צנחן לשעבר ושכיר חרב בעל טמפרמנט חם, לעומתו דויל הגיע ל-MI5 לאחר שירות רגיל במשטרה ואופיו היה סובלני ופתוח לרעיונות חדשים. היחסים בין שני הסוכנים היו לעיתים תכופות מלווים בוויכוחים אך כיוון שהיו המובחרים מכולם, נבחרו לפעול במשימות הקשות ביותר.
בשר ודם (סדרת טלוויזיה)

| --- | --- |

כרזת הסדרה
 כותבים:  שרה ויליאמס
 בימוי:  לואיז הופר
 שחקנים:  אימלדה סטונטון, פרנצ'סקה אניס, סטיבן ריאה, ראסל טובי, קלאודי בלקלי
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  4
 שידור
 רשת שידור:  ITV 
 קישורים חיצוניים
 דף התוכנית ב-IMDb
 
בשר ודם (באנגלית: Flesh and Blood) היא סדרת מתח בריטית, ששודרה לראשונה ברשת ITV בפברואר 2020. העונה הראשונה שודרה בבריטניה בפברואר 2020, בכיכובם של אימלדה סטונטון, פרנצ'סקה אניס, סטיבן ריאה, ראסל טובי וקלאודי בלקלי. את התסריט כתבה שרה ויליאמס וביימה לואיז הופר.
הצילומים נערכו בעיירת החוף פוונסי ביי הסמוכה לאיסטבורן שבאנגליה. בנובמבר 2020 שודרה הסדרה שוב בערוץ ITV3.
תקציר עלילה

חייהם של שלושת ילדיה הבוגרים של ויוויאן, אלמנה טריה, משתבשים כשהיא מודיעה להם על אהבתה לגבר חדש, מארק. ילדיה, הלן ג'ייק ונטלי, נדהמים לגלות שאמם מתכוונת למכור את הבית בו גדלו ולצאת לטייל עם מארק. ויוויאן ומארק מתכננים טיול להודו, אבל חוסר האמון המתמשך של ילדיה במארק, מתחיל להשפיע גם על הזוגיות שלהם. ויוויאן מנסה להפיג את החששות של ילדיה, אבל גם בה עולים ספקות. כל אחד מהם חווה משברים בחייו הפרטיים. הסיכוי לפיוס בין ג'ייק לליילה נפגע בצורה קשה. הלן מקבלת חדשות רעות בעבודה, ונטלי מגיעה להחלטה לגבי הקשר שלה עם טוני.
צוות השחקנים

אימלדה סטונטון – מרי
פרנצ'סקה אניס – ויוויאן
קלאודי בלקלי – הלן
ראסל טובי – ג'ייק
דייוויד באמבר – מפקח בילוש דאג ליינהם
לידיה לאונרד – נטלי
סטיבן ריאה – מארק
קאראן גיל – בלש אייזק קורי
שרון סמול – סטלה
גרייס הוג-רובינסון – לילי
וינסנט רייגן – טוני
קייר צ'ארלס – ג'ורג'
לארה רוסי – ליילה
הערות שוליים

↑  Harrison, Ellie (28 בפברואר 2020). "Flesh and Blood: 'Confused' viewers have a lot of questions after 'disappointing' series finale". INDEPENDENT. Independent. נבדק ב-20 בנובמבר 2020. {{cite news}}:  (עזרה)
↑  Carr, Flora (בפברואר 2020). "Meet the cast and characters of ITV's Flesh and Blood". Radio Times. Immediate Media Company Ltd. נבדק ב-20 בנובמבר 2020. {{cite web}}:  (עזרה)
↑  Harrison, Ellie (27 בפברואר 2020). "When is Flesh and Blood on TV? Who's in the cast and what's it about?". Radio Times. Immediate Media Company Ltd. נבדק ב-20 בנובמבר 2020. {{cite web}}:  (עזרה)
ארתור יוסופוב

ארתור רימוביץ' יוסופוב (נולד ב-1 בספטמבר 1989) הוא כדורגלן רוסי המשחק בעמדת הקשר.
קריירה > קריירת מועדונים

יוסופוב ערך את הופעת הבכורה שלו בליגה הרוסית השנייה בשנת 2006 במדי אקדמיה טוליאטי. את הופעת הבכורה שלו בליגה הרוסית הבכירה ערך ב-8 בנובמבר 2009 במדי דינמו מוסקבה נגד ספרטק נלצ'יק.
מאז 2015 היה חתום בזניט סנקט פטרבורג, אך נשלח להשאלה לקבוצות אחרות בשל יכולת ירודה. בקיץ 2018 עזב את זניט.
ב-2019 חתם בדינמו מוסקבה אך גם שם לא התבלט ושוחרר אחרי עונה אחת. בספטמבר 2020 חתם בסוצ'י ואת שער הבכורה הבקיע במשחק נגד רוסטוב במחזור העשירי שהסתיים בניצחון 2:4.
ביוני 2024 עבר לחימקי ולאחר זמן קצר חתם בקבוצת אורל אך שוחרר ממנה בדצמבר 2024.
קריירה > בנבחרת

יוסופוב ערך את הבכורה במדים הלאומיים של הנבחרת הרוסית ב-17 בנובמבר 2015 במשחק ידידות נגד נבחרת קרואטיה.
הערות שוליים

↑  «Зенит» прорабатывает вариант аренды Юсупова, Полоза и Цаллагова в клубы РФПЛ
↑  Артур Юсупов покидает «Зенит»
ערך זה הוא קצרמרבנושא כדורגלנים רוסים. אתם מוזמנים לתרום לוויקיפדיה ו.
טינו-סוון סושיץ'

טינו-סוון סושיץ' (בבוסנית: Tino-Sven Sušić; נולד ב-13 בפברואר 1992) הוא כדורגלן בוסני המשחק בעמדת הקשר. סושיץ' הוא בנו של כדורגלן העבר סיאד סושיץ' ואחיינו של סאפט סושיץ', כדורגלן עבר ומאמן בהווה.
קריירת מועדונים

סושיץ' נולד בסרייבו אז חלק מיוגוסלביה ובגיל צעיר היגר עם משפחתו לבלגיה. בגיל 12 התחיל לשחק כדורגל בקבוצת הנוער של ויסה ממנה עבר לראסינג גנק ובגיל 15 הצטרף לסטנדרד לייז'.
ביוני 2012 סושיץ' חתם לארבע שנים בהיידוק ספליט מליגת העל הקרואטית. בנובמבר 2012 סושיץ' הבקיע את שער הבכורה שלו בקריירה במשחק הגביע נגד ספליט. בפברואר 2015 סושיץ' האריך את חוזהו עד 2018. בסיום עונת 2015/2016 סושיץ' נבחר לכדורגלן העונה בקרואטיה.
ב-29 באוגוסט 2016 סושיץ' חתם בגנק תמורת 2 מיליון אירו.
ב-7 באוגוסט 2017 סושיץ' הושאל למכבי תל אביב עד לסיום העונה. יממה לאחר מכן, ערך את הופעת הבכורה שלו בקבוצה בניצחון 0–3 נגד מכבי פתח תקווה במסגרת גביע הטוטו. סושיץ' לא הרבה לשחק במהלך תקופת ההשאלה ושותף רק בארבעה משחקי ליגה, עד שלבסוף השאלתו הופסקה ב-30 בינואר 2018 והוא שוחרר מהמועדון.
ב-19 באוקטובר 2019 חתם בTSV הארטברג מליגת העל האוסטרית.
ב-1 בפברואר 2020, סושיץ' חתם לשנתיים בסרייבו מליגת העל של בוסניה והרצגובינה.
ב-2 באוקטובר 2021 סושיץ' חתם בקובאן קרסנודאר. ב-17 במרץ שוחרר מהמועדון וכעבור חודש חתם עד לסיום העונה בטאבור סז'אנה מליגת העל הסלובנית.
קריירה בינלאומית

סושיץ' שיחק בצעירותו בנבחרות הצעירות של בלגיה, אך בשנת 2013 החליט לשחקן עבור הנבחרת הבוגרת של בוסניה והרצגובינה. ב-5 במרץ 2014 סושיץ' ערך את הופעת הבכורה שלו בנבחרת במשחק ידידות נגד מצרים. סושיץ' נכלל בסגל הנבחרת לקראת מונדיאל 2014.
תארים

הגביע הקרואטי: 2012/2013
גביע הטוטו: 2017/2018
כדורגלן העונה בליגת העל הקרואטית: 2015/2016
הערות שוליים

↑  דור בלך, ‏יש רכש: טינו-סוון סושיץ' הושאל לעונה למכבי ת"א, באתר ערוץ הספורט, 7 באוגוסט 2017
↑  דור בלך, ‏בדרך לחיזוק: קניוק קרוב לעבור למכבי ת"א בהשאלה, באתר ערוץ הספורט, 30 בינואר 2018
| נבחרת בוסניה והרצגובינה – מונדיאל 2014 |
| --- | --- | --- |
|  1 בגוביץ' •  2 ורשאייביץ' •  3 ביצ'אקצ'יץ' •  4 ספאהיץ' •  5 קולאזינאץ' •  6 וראנייש •  7 בשיץ' •  8 פיאניץ' •  9 איבישביץ' •  10 מיסימוביץ' •   11 דז'קו •  12 פייזיץ' • 13 מוידז'ה •  14 ט. סושיץ' • 15 שוניץ' • 16 לוליץ' • 17 איבריצ'יץ' • 18 מדוניאנין • 19 ויסצ'ה • 20 האירוביץ' • 21 האדזיץ' • 22 אבדוקיץ' • 23 סליהוביץ' • מאמן: ס. סושיץ' |  1 בגוביץ' •  2 ורשאייביץ' •  3 ביצ'אקצ'יץ' •  4 ספאהיץ' •  5 קולאזינאץ' •  6 וראנייש •  7 בשיץ' •  8 פיאניץ' •  9 איבישביץ' •  10 מיסימוביץ' •   11 דז'קו •  12 פייזיץ' • 13 מוידז'ה •  14 ט. סושיץ' • 15 שוניץ' • 16 לוליץ' • 17 איבריצ'יץ' • 18 מדוניאנין • 19 ויסצ'ה • 20 האירוביץ' • 21 האדזיץ' • 22 אבדוקיץ' • 23 סליהוביץ' • מאמן: ס. סושיץ' | בוסניה והרצגובינה |
שיגעון של עיתון

| --- | --- |

 סוגה:  דרמה קומית
 שחקנים:  ג'וליה סוואלה  לוסי בנג'מין  גבריאל אנואר  ממולוקי כריסטי  ג'ואנה דיוקס  פול ריינלודס  לי רוס  קלדה הולמס  דקסטר פלטשר  צ'ארלי קריד-מיילס 
 ארץ מקור:  הממלכה המאוחדת 
 שפות:  אנגלית 
 מספר עונות:  5 
 מספר פרקים:  43 
 שידור
 רשת שידור:  ITV 
 תקופת שידור מקורית:  16 בינואר 1989 – 21 במאי 1993 
 קישורים חיצוניים
 דף התוכנית ב-IMDb
 
שיגעון של עיתון (באנגלית: Press Gang) היא סדרת טלוויזיה בריטית מסוג דרמה קומית המיועדת לבני נוער שנוצרה על ידי סטיבן מופאט ושודרה במקור במשך חמש עונות ברשת ITV בין השנים 1989 ל-1993.
בישראל הסדרה שודרה בערוץ הראשון בתחילת שנות התשעים.
תקציר העלילה

עלילת הסדרה מתמקדת בצוות הכתבים הצעירים המעורב בהפקת העיתון "ג'וניור גאזט" אשר נוצר על ידי בני נוער עבור בני נוער וממוקד במתן קול לבני נוער ולנקודות מבטם בנושאים חברתיים חשובים. שתי הדמויות המרכזיות בסדרה הם העורכת של העיתון לינדה דיי (בגילומה של ג'וליה סוואלה) וסגן העורך ספייק תומסון (בגילומו של דקסטר פלטשר). צוות הכתבים של העיתון הוא חלק מפרויקט להכשרת עיתונאים צעירים, אשר ממוקד במתן קול לבני נוער ולנקודות מבטם בנושאים חברתיים חשובים. הסדרה עסקה בין היתר גם בנושאים רציניים כמו התמכרות לסמים, התאבדויות, אלכוהוליזם, התעללות בילדים, לחץ חברתי ובריאות נפשית.
דמויות

הדמויות הראשיות
לינדה דיי (ג'וליה סוואלה) - העורכת הקשוחה והשאפתנית של הג'וניור גאזט.
ג'יימס "ספייק" תומסון (דקסטר פלטשר) - סגן העורך של העיתון - נער אמריקאי מרדן.
קני פיליפס (לי רוס) - כתב בצוות העיתון. קני הוא מהחברים הטובים, אך המעטים, של לינדה.
שרה ג'קסון (קלדה הולמס) - כתבת ראשית בצוות העיתון.
קולין מתיוס (פול ריינולדס) - אחראי על הפרסום בעיתון.
ג'ולי קרייג (לוסי בנג'מין) - אחראית על הגרפיקה של העיתון.
פרייזר דייוויס (ממולוקי כריסטי) - אחראי על כתיבת חלק ההורוסקופים.
דמויות משנה
סאם בלאק (גבריאל אנואר) - החליף את ג'ולי בעונה השנייה כאחראי על הגרפיקה של העיתון.
דני מק'קול  (צ'ארלי קריד-מיילס) - צלם בצוות העיתון.
טוני "טידלר" טילדסלי (ג'ואנה דיוקס) - כתבת בצוות העיתון.
פיתוח

"שיגעון של עיתון" הייתה ההפקה הטלוויזיונית הראשונה של סטיבן מופאט, אשר לימים נודע כאחד מצמד היוצרים של הסדרה "שרלוק". מעל למחצית מהפרקים בוימו על ידי בוב ספירס, אשר ביים בעבר סדרות כמו "פשוט נהדרת" ו"המלון של פולטי".
מדיה ביתית

לאורך השנים יצאו לשווקים בבריטניה מהדורות DVD הכוללות את כל חמשת עונות של הסדרה. בנוסף לכך, לאורך השנים הסדרה הפכה זמינה גם בשירותי סטרימינג.
הערות שוליים

↑  Newton, Matthew. "Press Gang – An episode guide by Matthew Newton". אורכב מ-המקור ב-6 ביולי 2020. נבדק ב-28 בדצמבר 2006. {{cite web}}:  (עזרה)
מהרי"ל

ערך זה עוסק ברבה של מגנצא ואבי מנהגי אשכנז. אם התכוונתם למשמעות אחרת, ראו .
| --- | --- |

קברו של רבי יעקב הלוי בן משה מולין בוורמס
 לידה:  1363 ה'קכ"ג מיינץ, האימפריה הרומית הקדושה
 פטירה:  1427  (בגיל 64 בערך) כ"ב באלול ה'קפ"ז וורמס, האימפריה הרומית הקדושה
 כינוי:  מהרי"ל
 מקום קבורה:  בית העלמין העתיק בוורמס
 מדינה:  האימפריה הרומית הקדושה האימפריה הרומית הקדושה
 מקום פעילות:  גרמניה
 תקופת הפעילות:  ? – 14 בספטמבר 1427 
 השתייכות:  ראשוני אשכנז
 תחומי עיסוק:  הלכה, מנהג
 תפקידים נוספים:  רבה של מיינץ, ראש ישיבה, חזן
 רבותיו:  אביו, הרב משה לוי מולין, רבי שלמה יצחק וינר, רבי שלום מנוישטאדט, רבי אברהם קלויזנר, מהר"ם סג"ל
 תלמידיו:  מהר"י ווייל, רבי אלעזר בן יעקב, זלמן מסנט גור
 בני דורו:  רבי יצחק אייזיק מטירנא, רבי זלמן רונקיל, רבי זלמן כ"ץ מחבר ספר היריעה
 חיבוריו:  "מנהגי מהרי"ל", שו"ת
רבי יעקב הלוי בן משה מולין (נקרא גם מהר"י סגל ומהר"י מולין; נולד במגנצא סביב שנת ה'קכ"ג, 1363 ונפטר בכ"ב באלול ה'קפ"ז, 1427, וורמייזא), היה רבה של מגנצא וראש הישיבה בה. נחשב 'אבי מנהגי אשכנז'.
מהרי"ל היה מנהיגה הרוחני של יהדות אשכנז בימיו. הוא נחשב לסמכות עליונה בענייני הלכה ומנהג, ושלח תשובות לכל רחבי מרכז אירופה. בנוסף, הוא שימש שליח ציבור, ומיוחסים לו רבים מניגוני התפילה. קובץ מנהגיו, פסקיו ופירושיו, שחובר בידי תלמידו, מכונה מנהגי מהרי"ל או ספר מהרי"ל. הספר הפך לאחד המקורות הבסיסיים ביותר של ההלכה האשכנזית, והוא מצוטט פעמים רבות בידי הרמ"א והפוסקים שאחריו. יחד עם ספר המנהגים של רבי יצחק אייזיק מטירנא, מדובר בשני ספרי המנהגים החשובים ביותר.
חייו

מהרי"ל היה בנו ותלמידו של הרב משה הלוי סגל, רבה של מיינץ ותלמידו של רבי שלמה יצחק וינר. נשא לאישה את בתו של רבי משה נוימארק שהיה רב בווינה. תקופה מסוימת למד בווינר נוישטאדט יחד עם רבי יצחק אייזיק מטירנא אצל רבי שלום מנוישטאדט (כונה גם "רבי שלום מוויען") שהיה רבו המובהק. קודם לכן למד בווינה בישבתם של מהר"ם ס"ל ורבי אברהם קלויזנר, שהיה רבו המובהק של רבי יצחק אייזיק. בנוסף, למד אצל רבי גרשון, שאותו מצטט בכינוי "מורי הרר"ג". בשנת 1387 (ה'קמ"ז) תפס המהרי"ל את מקום אביו כרבה של מיינץ והקים בעיר ישיבה שמשכה אליה תלמידים רבים. מבין תלמידיו היה מהר"י וייל.
מהרי"ל חי בתקופה קשה ליהודי האזור. הוא חזה בגירוש יהודי אוסטריה ובטבח ההמוני של יהודי וינה בניסן ה'קפ"א (1421) ובמלחמות בבוהמיה שגרמו ליהודי בוואריה וחבל הריין סבל רב. מצבם הקשה של היהודים באזור באותה תקופה, משתקף בתשובות ההלכתיות שכתב, שרבות מהן מוקדשות לכל מיני אתגרים הנוצרים במצבים אלו: יתומים, אלמנות, ירושות, עגונות, אבלות ועוד. למהרי"ל היה תפקיד משמעותי בתהליך השיקום של יהדות גרמניה. הוא נפטר ונקבר בבית העלמין העתיק בוורמס.
מהרי"ל שימש כחזן בקהילתו, והוא דגל בגישה כי אין לשנות מן הניגונים המסורתיים. מאידך, מסופר כי גם הלחין ניגונים חדשים וישנם ניגונים המיוחסים לו. חלק מן הניגונים המיוחסים אליו היו בשימוש במיינץ עד לימי מלחמת העולם השנייה. מתוך כתביו נראה שמהרי"ל היה אף בקיא בחכמת האסטרונומיה.
כתביו

הקובץ התורני המפורסם ביותר שלו הוא ספר מנהגי מהרי"ל הידוע גם כספר המהרי"ל, ליקוטי מהרי"ל או בפשטות המנהגים. הספר כולל תיאור מפורט של מנהגים ופרקטיקות הלכתיות הנוגעות לחיי היום יום בבית ובבית הכנסת, והוא מהווה סמכות עליונה למקור מנהגי יהדות גרמניה. הספר כולל גם דרשות וקטעי פרשנות שונים של מהרי"ל. הוא נערך וסודר על ידי תלמידו של מהרי"ל - רבי אלעזר בן יעקב, המכונה זלמן משוטיגווערא (מהעיר סנט גור (אנ'), הסמוכה לריין, בין קובלנץ למיינץ), ויצא לראשונה, יחד עם תוספות שונות, בסביונטה שבאיטליה בשנת ה'שט"ז (1556), ומאז עוד פעמים רבות. לספר הייתה השפעה רבה בעיקר אצל יהדות מערב אירופה והיווה גורם משמעותי בעיצוב התפיסה האוחזת בחשיבותם הרבה של המנהגים בקרב קהילות אלו. הספר מצוטט באופן תדיר בספרות ההלכתית שלאחריו, ובאופן הבולט ביותר על ידי הרמ"א בהגהותיו על השולחן ערוך, בהם הוא הוסיף את מנהגי יהדות אשכנז. נתקבלו הרבה מהכרעותיו שכנראה לא היו נהוגים קודם. לדוגמה, ברוב מחזורי אשכנז המערבי שלפניו, הופיעו פיוטים באמצע הקדושה למוסף של יום כיפור. לאור הכרעתו של המהרי"ל שלא לאומרם, נשמטו מהמחזורים שבמנהג זה. אם כי היו הדעות חלוקות בהתייחסות לאמינות הספר, ודעת הרב חיים מוולוז'ין בשם הגאון מווילנה הייתה ששמש פשוט (קטן) כתב ספר זה.
תלמיד נוסף של מהרי"ל קיבץ חלק מתשובותיו ופרסם אותם בקרמונה בשנת שט"ז (1556). תשובות רבות נוספות של מהרי"ל נותרו בכתב יד והם נאספו לראשונה בשנת תשל"ז (1977) על ידי הרב יצחק סץ ויצאו לאור תחת השם שו"ת מהרי"ל החדשות.
מכון ירושלים הוציא לאור במסגרת "מפעל תורת חכמי אשכנז" את ספרי המהרי"ל במהדורות מוערות על פי דפוסים הראשונים וכתבי יד עם מבוא ומפתחות:
ספר מהרי"ל - מנהגים של רבינו יעקב מולין, עורך שלמה י. שפיצר, ירושלים תשמ"ט, (מהדורה ראשונה), תשנ"א (מהדורה שנייה), תשס"ה (מהדורה שלישית)
שו"ת מהרי"ל, עורך הרב יצחק סץ, ירושלים תש"ם.
שו"ת מהרי"ל החדשות (תשובות מהמהרי"ל שנאספו מכתבי יד שונים), עורך הרב יצחק סץ, ירושלים תשל"ז.
כתביו > נוסחת ספר מנהגי מהרי"ל

להבדיל מספרים אחרים, ספר מנהגי מהרי"ל לא הגיע לטקסט סופי. שפיצר בדק 22 כתבי יד של הספר וכתב ש"הצד השווה שבהם שאין אחד דומה לחבירו." לכן, יש חשיבות מיוחדת לכל כתב-יד קדום של הספר. מכון ירושלים הוציאו מהדורה מדעית של ספר מהרי"ל בעריכת שלמה י. שפיצר בשנת תשמ"ט. בתשפ"ד, הוצאת וידר הוציאו מהדורה פקסימילית של כתב-יד גינזבורג 979 שלא היה לפני שפיצר, וכוללת שינוים משמעותיים.
מתלמידיו

רבי אליעזר בן יעקב (זלמן משוטיגווערא/סנקט גור, המלקט של "מנהגי מהרי"ל").
רבי יעקב וייל.
רבי ליווא לנדא, רב וראש ישיבה, אביו של רבי יעקב לנדא, בעל ספר האגור.
לפי כמה דעות רבי ישראל איסרלן בעל תרומת הדשן
צ'אנגג'נג 2D

צ'אנגג'נג 2D (בסינית: 长征二号丁运载火箭‏, Long March 2D,Chang Zheng 2D (CZ-2D) "המסע הארוך" – על שם מצעדו המפורסם של מאו דזה־דונג) הוא משגר שפותח בסין על ידי אקדמיה החלל של שנחאי. הפיתוח היה מבוסס על טיל בליסטי לטווח ביניים דונגפנג 5 תוך שדרוג דגם "צ'אנגג'נג 4A".
השיגור הראשון בוצע בשנת 1992 ושיגורים נמשכים גם בשנת 2024.
השיגורים מבוצעים ב-3 אתרים: מרכז שיגור הלוויינים ג'יוצ'ואן כן שיגור LA-2, LA-4, מרכז שיגור הלוויינים טאיואן כן שיגור LA-9, מרכז שיגור הלוויינים שיצ'אנג כן שיגור LA-3
בשנת 2002 בוצעו מספר שיפורים שאיפשרו להגדיל יכולת המשגר.
המשגר מנוצל לרוב לשיגור לוויינים סינים למטרות שונות.
הערות שוליים

↑  מוכר בתקשורת המערבית כ־Long March
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
טס לבית דרברוויל (מיני-סדרה, 1998)

| --- | --- |

עטיפת ה-DVD
 מבוסס על:  הרומן טס לבית דרברוויל מאת תומאס הרדי
 סוגה:  דרמה
 כותבים:  טד וייטהד (עיבוד)
 בימוי:  איאן שארפ
 שחקנים:  ג'סטין ואדל ג'ייסון פלמינג אוליבר מילבורן ג'ון מקאנרי לזלי דאנלופ אנתוני או'דונל
 פסקול:  אלן ליסק
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  2
 הפקה
 מפיק:  שרה וילסון
 מפיקים בפועל:  סאלי הד דליה פיין
 חברת הפקה:  A&E Productions LWT
 הפצה:  ITV Studios
 שידור
 רשת שידור:  ITV
 פורמט (תמונה):  4:3
 פורמט (קול):  סטריאו
 תקופת שידור מקורית:  8 במרץ 1998 – 9 במרץ 1998
 קישורים חיצוניים
 דף התוכנית ב-IMDb
טס לבית דרברוויל (באנגלית: Tess of the D'Urbervilles) היא מיני-סדרה בת שלוש שעות שנוצרה על ידי רשת London Weekend Television, ושודרה לראשונה ב-1998. הסדרה היא עיבוד טלוויזיוני של הרומן "טס לבית דרברוויל" מאת תומאס הרדי. את התסריט כתב טד וייטהד וביים איאן שארפ. ג'סטין ואדל מככבת בתפקיד הראשי בדמות טס דרביפילד.
הפקה

המיני-סדרה "טס לבית דרברוויל" הופקה על ידי London Weekend Television בשיתוף רשת Arts and Entertainment Network האמריקאית (A&E). הרשת החלה להתחרות בשירות השידור הציבורי PBS באמצעות מימון חלקי ושידור של הפקות בריטיות איכותיות.
צוות השחקנים

ג'סטין ואדל – טס דרביפילד
ג'ייסון פלמינג – אלק דרברוויל
אוליבר מילבורן – אנג'ל קלייר
ג'ון מקאנרי – ג'ק דרביפילד
לזלי דאנלופ – ג'ואן דרביפילד
רוזלינד נייט – מרת דרברוויל
אנתוני או'דונל – קריק
כריסטין מור – גברת קריק
בריאן פרינגל – קייל
דבי צ'אזן – מריאן
לינדה ארמסטרונג – קאר דרץ'
האנה ווטרמן – ננסי
שארלוט בלאמי – סיסי
קנדידה רנדל – איזי
אמנדה ברוסטר – רטי
ראסל מורגן – ילד עם מריצה
הערות שוליים

↑  Paul J. Niemeyer, Seeing Hardy: Film and Television Adaptations of the Fiction of Thomas Hardy (2003), p. 208